**DĖL SAVIVALDYBĖS TURTO PERDAVIMO VALDYTI IR NAUDOTI PANAUDOS PAGRINDAIS**

2018 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Antanašės kaimo bendruomenės centro, Rokiškio kaimiškosios seniūnijos Bajorų kaimo bendruomenės ir Sriubiškių kaimo bendruomenės prašymus Rokiškio rajono savivaldybės taryba nusprendžia:

1. Suteikti panaudos pagrindais laikinai (10 metų) neatlygintinai valdyti ir naudoti šį turtą:
	1. 42,95 kv. m bendro ploto patalpas (1C1m plane pažymėta 1-3), esančias pastate – bibliotekoje (unikalus Nr. 7398-2007-9014, adresas: Taikos g. 11, Antanašės k., Rokiškio r. sav.), Antanašės kaimo bendruomenės centrui (kodas 300124937, buveinės adresas Taikos g. 19, Antanašės k., Rokiškio r. sav.);
	2. 25,47 kv. m bendro ploto patalpas (1C2b plane pažymėta 1-26), esančias pastate – mokykloje-vaikų darželyje (unikalus Nr. 4400-1244-3319, adresas: Pušyno g. 2, Bajorų k., Rokiškio kaimiškoji sen., Rokiškio r. sav.), Rokiškio kaimiškosios seniūnijos Bajorų kaimo bendruomenei (kodas 300632693, buveinės adresas Bajorų g. 17, Bajorų k., Rokiškio r. sav.);
	3. 164,86 kv. m bendro ploto patalpas (1C1p plane pažymėta 1-1, 1-2, 1-3, 1-5, 1-6, 1-7, 1-8, 1-9, 1-10, 1-11, 1-12, 1-13, 1-27), esančias pastate – mokykloje (unikalus Nr. 4400-1040-0696, adresas: Šviesos g. 1, Sriubiškių k., Rokiškio r. sav.), Sriubiškių kaimo bendruomenei (kodas 301501540, buveinės adresas Šviesos g. 1, Sriubiškių k., Rokiškio r. sav.).
2. Įgalioti savivaldybės turto valdytojus pasirašyti turto panaudos sutartį bei priėmimo ir perdavimo aktą. Dokumentų kopijas pateikti Ūkio ir viešosios tvarkos skyriui:
	1. Rokiškio rajono savivaldybės administracijos Obelių seniūnijos seniūną perduoti 1.1. punkte nurodytą turtą;
	2. Rokiškio rajono savivaldybės administracijos Rokiškio kaimiškosios seniūnijos seniūną perduoti 1.2. punkte nurodytą turtą;
	3. Rokiškio rajono savivaldybės administracijos Pandėlio seniūnijos seniūną perduoti 1.3. punkte nurodytą turtą.
3. Pripažinti netekusiu galios Rokiškio rajono savivaldybės tarybos 2008 m. kovo 7 d. sprendimą Nr. TS-3.31 „Dėl patalpų perdavimo pagal panaudos sutartį“
4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO VALDYTI IR NAUDOTI PANAUDOS PAGRINDAIS“**

**AIŠKINAMASIS RAŠTAS**

2018-11-15

**Parengto sprendimo projekto tikslai ir uždaviniai.**

Vadovaujantis teisės aktais suteikti bendruomenėms panaudos pagrindais laikinai (10 metų) neatlygintinai valdyti ir naudoti savivaldybės nekilnojamąjį turtą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

 **Sprendimo projekto esmė.**

 Vadovaujantis Vietos savivaldos įstatymu, Valstybės ir savivaldybių turto valdymo, naudojimo ir disponavimo juo įstatymu bei Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, sprendimą, dėl savivaldybės nekilnojamojo turto perdavimo panaudos pagrindais valdyti ir naudoti bendruomenėms priima savivaldybės taryba.

Rokiškio rajono savivaldybės tarybos 2008 m. kovo 7 d. sprendimu Nr. TS-3.31 „Dėl patalpų perdavimo pagal panaudos sutartį“ 10 metų panaudos pagrindais valdyti ir naudotis buvo perduotos 48,97 kv. m bendro ploto patalpos esančios pastate – bibliotekoje (unikalus Nr. 7398-2007-9014, adresas Taikos g. 11, Antanašės k., Rokiškio r. sav.) Antanašės kaimo bendruomenės centrui, 32,46 kv. m bendro ploto patalpos esančios pastate – mokykloje-vaikų darželyje (unikalus Nr. 4400-1244-3319, adresas Pušyno g. 2, Bajorų k., Rokiškio kaimiškoji sen., Rokiškio r. sav.) Rokiškio kaimiškosios seniūnijos Bajorų kaimo bendruomenei, 134,86 kv. m bendro ploto patalpos esančios pastate – mokykloje (unikalus Nr. 4400-1040-0696, adresas Šviesos g. 1, Sriubiškių k., Rokiškio r. sav.) Sriubiškių kaimo bendruomenei.

Atsižvelgiant į bendruomenių prašymą leisti ir toliau naudotis savivaldybei nuosavybės teise priklausančiomis patalpomis, siūloma suteikti panaudos pagrindais laikinai (10 metų) neatlygintinai valdyti ir naudoti 42,95 kv. m bendro ploto patalpas ( 1C1m plane pažymėta 1-3), esančias pastate – bibliotekoje (unikalus Nr. 7398-2007-9014, adresas: Taikos g. 11, Antanašės k., Rokiškio r. sav.), Antanašės kaimo bendruomenės centrui; 25,47 kv. m bendro ploto patalpas ( 1C2b plane pažymėta 1-26), esančias pastate – mokykloje-vaikų darželyje (unikalus Nr. 4400-1244-3319, adresas: Pušyno g. 2, Bajorų k., Rokiškio kaimiškoji sen., Rokiškio r. sav.), Rokiškio kaimiškosios seniūnijos Bajorų kaimo bendruomenei; 164,86 kv. m bendro ploto patalpas ( 1C1p plane pažymėta 1-1, 1-2, 1-3, 1-5, 1-6, 1-7, 1-8, 1-9, 1-10, 1-11, 1-12, 1-13, 1-27), esančias pastate – mokykloje (unikalus Nr. 4400-1040-0696, adresas: Šviesos g. 1, Sriubiškių k., Rokiškio r. sav.), Sriubiškių kaimo bendruomenei.

Suteikus patalpas bendruomenėms, pagerės kaimų gyventojų gyvenimo kokybė, bendruomenė turės patalpas susirinkimams ir bendrai veiklai vystyti.

Rokiškio rajono savivaldybės administracijos Obelių, Rokiškio kaimiškosios ir Pandėlio seniūnijų seniūnai neprieštarauja, kad šios patalpos būtų perduotos panaudos pagrindais laikinai 10 metų neatlygintinai valdyti ir naudotis bendruomenėms, nes seniūnijų veiklai šiuo metu nėra reikalingos.

**Galimos pasekmės, priėmus siūlomą tarybos sprendimo projektą:**

**teigiamos** – projekto įgyvendinimas suteiks galimybę pagerinti miestelio gyventojų gyvenimo kokybę: bendruomenė turės vietą susibūrimams, turės galimybę skatinti bendruomeniškumą, didinti ir aktyvinti jaunimo užimtumą, skatinti bendrus renginius, susitikimus tarp bendruomenių;

**neigiamos** – nebus.

**Kokia sprendimo nauda Rokiškio rajono gyventojams.**

Bendruomenės įgyvendins veiksmus, kurie turės teigiamą naudą rajono gyventojams.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus vedėjo pavaduotoja Violeta Bieliūnaitė-Vanagienė